邊緣青年

邊緣青年簡稱邊青，係指處於社會群體邊緣化，將要墮落或者已經墮落但係本質仲係好嘅青年。

被「邊緣化」嘅主要原因多過一半係由於個體嘅生活方式、價值觀或者意識型態同社會主流格格不入或者係無法融入所導致。佢哋因為生活模式係同主流世俗社會有所唔同，所以經常畀人漠視或者歧視，因而畀人邊緣化，同正常社會相隔閡。

佢哋處於常人同壞人之間，除咗游離於主流社會之外，心理方面會有困惑，或者家庭唔美滿，成日畀人漠視或者歧視，種種原因導致邊青唔可以正確咁向上生活。

根據唔同非政府組織做嘅調查結果，曾經違法或者曾經出現明顯違規行為嘅邊青入面，佢哋主要係唔理解違規行為嘅後果；其次係受朋輩影響以及家庭關係疏離而做出違規行為。其中，青少年反叛期係青少年容易變成邊青嘅時間。

爛仔

青年
社會現象